stanford-oval/wikipedia huggingface dataset:
בלומפילד (סרט)
תקציר עלילה

נמרוד (קים ברפילד) הוא ילד בן 10 שגר בערד. למגינת לבו של אביו (צבי ירון) הוא משתמט מהלימודים ומבלה זמן רב במגרש הכדורגל השכונתי. נמרוד מעריץ את שחקן הכדורגל איתן ומחליט להגיע אליו לאצטדיון בלומפילד בתל אביב. הוא מוכר לחבריו חפצים שלו ובעזרת טרמפים הוא מגיע לתל אביב.
איתן (ריצ'רד האריס) הוא שחקן כדורגל נערץ בן 38 ונמצא בסוף דרכו המקצועית. נשאר לו עוד משחק אחד לשחק. בעל המועדון (שרגא פרידמן) וחברי ההנהלה (מוסקו אלקלעי ונתן כוגן) יודעים שהוא בסוף דרכו וגם אינו כשיר לאמן ומציעים לפנים משורת הדין להאריך את החוזה שלו בתנאי שלא יעשה דבר. הוא מסרב ואז פונה אליו יאשה (מוריס קאופמן) ומציע לו מכונית פאר, ג'וב חדש וסכום כסף גדול כדי שיפסיד במשחק עליו הימר בגדול שיפסיד.
נירה (רומי שניידר) היא חברתו של איתן. היא פסלת מתכת ויש לה סטודיו ביפו העתיקה שם היא מעסיקה את מנחם (ראובן בר יותם). הסוכנת שלה תדי (אביבה מרקס) מארגנת לה תערוכה מצליחה ורבים מתעניינים בפסליה. היחסים שלה עם איתן מלווים במשבר. היא יודעת שהקריירה שלו בכדורגל הגיעה לסיומה ועליו למצוא עיסוק אחר והוא מסרב להכיר במציאות.
איתן מבקש עבודה כמפעיל ציוד כבד אבל הבעלים (אמנון ברנזון) מודיע לו שאין לו צורך בעובדים נוספים. הבנקאי שלו (יוסי גרבר) מסרב לתת לו הלוואה ללא ערבות מתאימה.
נמרוד מוצא את גיבורו איתן באצטדיון בלומפילד ומתחילה ביניהם ידידות מוזרה בין מבוגר בן 38 וילד בן 10 שמצפה שאיתן ינצח במשחק האחרון. איתן מתייעץ עם חברו ויינר (יוסי ידין) כדורגלן לשעבר שמייעץ לו לקבל את ההצעה של יאשה שבינתיים קנה לו מכונית מהודרת. גם ידידו אברהם (גדעון שמר) מציע לו כך.
איתן מתחיל לשתות ולהשתכר הולך למועדון אריאנה שם הוא גורם מהומה. נמרוד מוזעק על ידי מנהל אריאנה (ז'ק כהן) מוצא אותו שם שתוי ורוקד עם רקדנית בטן. הוא מכריח אותו להגיע למשחק שם מחכים לו אלפי אוהדים ששואגים בשמחה כשהוא מגיע.
איתן מחליט לנצח את המשחק אבל הוא מבוגר, עייף ושתוי ונכשל בכך לאכזבתם של נמרוד ונירה.
צוות השחקנים

| שם השחקן/ית | שם הדמות | הערות |
| --- | --- | --- |
| ריצ'רד האריס | איתן |  |
| רומי שניידר | נירה | פסלת |
| קים ברפילד | נמרוד |  |
| יוסי ידין | ויינר | מאושפז |
| אביבה מרקס | תדי | סוכנת אמנים |
| יוסי גרבר |  | מנהל בנק |
| שרגא פרידמן |  | מנהל מועדון כדורגל |
| גדעון שמר | אברהם | ידיד של איתן |
| ז'אק כהן |  | בעל מועדון אריאנה |
| ראובן בר-יותם | מנחם |  |
| מוריס קאופמן | יאשה | עבריין צמרת |
| אמנון ברנזון |  | מפעיל ציוד כבד |
דני בן ישראל

| --- | --- |

דני בן ישראל בסוף שנות ה־60
 לידה:  23 באפריל 1944 חיפה, פלשתינה (א"י)
 פטירה:  11 במרץ 2019 (בגיל 74)
 שם לידה:  דני רוייר
 מוקד פעילות:  ישראל 
 תקופת הפעילות:  1962–2019 (כ־57 שנים)
 עיסוק:  זמר־יוצר
 זרם:  רוק ישראלי
 סוגה:  רוק פסיכדלי וזמר עברי
 כלי נגינה:  גיטרה
 בת זוג:  מיכל דניאל
 
דני בן ישראל (23 באפריל 1944 – 11 במרץ 2019) היה מוזיקאי ועיתונאי ישראלי בוגר להקת פיקוד צפון, מחלוצי הרוק הפסיכדלי בישראל.
דרכו המוזיקלית החלה בלהקת פיקוד צפון, שם התפרסם בזכות השירים "נר בחלונך" ו"כוכב הצפון". בשנות ה-70 שינה את סגנונו המוזיקלי והוציא אלבומים פסיכדליים.
בשנים האחרונות יצאו תקליטיו בהוצאות דיגיטליות מחודשות ובהעתקי ויניל.
ביוגרפיה

דני בן ישראל נולד בשנת 1944 בחיפה, בשם דני רוייר.
בילדותו למד לנגן בכינור. בגיל 15 החל לנגן בגיטרה. בנעוריו האזין לרדיו רמאללה ושר שיר שירי רוקנ'רול עם הגיטרה.
הוא הכיר את אפי נצר, שהמליץ לו להיבחן ללהקה צבאית. בן ישראל נבחן בשירה אצל חיים טופול והתקבל. הוא החל את דרכו כזמר כאשר שירת בלהקת פיקוד הצפון עם גדי יגיל, נירה רבינוביץ' וקובי אשרת, ושימש סולן בלהקה. בשנת 1963 השתתף עם הלהקה בתוכנית "ידיים למעלה", שבה ביצע לראשונה את להיטו "כוכב הצפון", אשר נכנס למצעדי הפזמונים בישראל. כשנה לאחר מכן, בתוכנית "תוך חיוך", שר דני את השיר "נר בחלונך", שהיה ללהיטו השני במצעדים. בשנת 1965 השתחרר מצה"ל.
לאחר שירותו הצבאי המשיך לקריירת סולו ובשנת 1966 הקליט את אלבומו הראשון "דני בן ישראל", שבו ניגנה ביג בנד בניצוחו של זיקו גרציאני.
האלבום שילב את להיטיו מהלהקה הצבאית ושירים בולטים אחרים, כמו "אור של חצות" ו"כשמיקה עצובה".
באותה שנה הוציא תקליטון ובו ארבעה שירים, ובכללם להיטו "העלמה יורונה מטורונה", גרסה עברית של דידי מנוסי לשיר העם המקסיקני "לה יורונה". בין השאר גם השתתף בהקלטות גרסה עברית למחזות הזמר "צלילי המוזיקה" ו"מרי פופינס".
בשנת 1967 עזב לווינה, אוסטריה, שבה היה למשפחתו מפעל בדים. עם פרוץ מלחמת ששת הימים חזר לשרת במילואים במלחמה ולהופיע בצוות הווי בפני חיילים. לאחר המלחמה חזר לווינה. בווינה הקים להקה והוציא תקליטון באנגלית (צד א: Happy Birthday Rock&Roll צד ב: A Ghost Made of Clay) בחברת התקליטים CBS ישראל. לפי חוזה ההקלטות הוציא גם את להיטו "הצוענייה" (גרסה עברית ללהיט האיטלקי Zingara).
הוא חזר לישראל בשנת 1968 והחל לעבוד על אלבומו הפסיכדלי "חנטריש ¼3", שהוקלט באולפני אשל בתל אביב. את האלבום הקליט עם הגיטריסט שלמה מזרחי ולהקת "הבמה החשמלית". התקליט, שהיה מאלבומי הרוק הפסיכדלי הראשונים בישראל, יצא לאור באוקטובר 1970 ונאסר לשידור ברדיו בשל תוכנו.
בה בעת עם העבודה על "חנטריש ¼3" הקליט בן ישראל את "The Kathmandu Sessions", כמה שירים וקטעי מוזיקה נוספים באנגלית. הרעיון לשם נולד מהשמועה על הזמינות של מריחואנה בקטמנדו. לאחר ש"חנטריש ¼3" לא התקבל בישראל, החליט שלא לפרסם את הקלטות קטמנדו ועזב בחזרה לאירופה. בזמן הזה כתב שיר נוסף, "The Hippies of Today Are the Assholes of Tomorrow", ולאחר תקופה קצרה באירופה עבר לגור בארצות הברית.
בן ישראל חזר לארץ בתחילת שנות השמונים והופיע עם שירים שלו וגם עם מה שכינה "שירי גסויות" – שירים ישראליים מפורסמים שהוא שינה את מילותיהם. בתחילת שנות ה־90 עזב שוב לניו יורק ושימש,
בין השאר, עורך העיתון "ישראל שלנו". לאחר כעשור שב לישראל.
בחלוף השנים האלבום "חנטריש ¼3", אשר הופץ במספר עותקים מצומצם בגלל הכישלון במכירות, החל לזכות למוניטין בקרב אספני מוזיקה.
בסביבות 1997 החלו בקול ישראל להשמיע שירים מתוך האלבום.
בשנת 2002 יצא האלבום בהוצאה מחודשת בעותקי ויניל ותקליטורים, בשיתוף פעולה בין שתי חברות התקליטים העצמאיות מיו הישראלית ו־World Of Sound הגרמנית.
באותה שנה יצאו לראשונה ההקלטות הגנוזות באלבום "The Kathmandu Sessions" בחברת התקליטים העצמאית הירושלמית מארי רקורדס. אל ההקלטות נוסף השיר שהקליט בארצות הברית. תחילה יצא האלבום על גבי תקליטור, ושנתיים לאחר מכן יצא בתקליט ויניל, הפעם כשבן ישראל מעורב בהפקה.
בשנת 2003 הוציא אוסף כפול המכיל את מיטב שיריו, ומאז הופיע עם שירי ארץ ישראל.
בן ישראל נפטר ב־11 במרץ 2019 בתל אביב, והוא בן 74. הוא הותיר אחריו את מיכל דניאל, בת זוגו ב־25 השנים האחרונות לחייו.
אלבומים

דני בן ישראל (יצא בשנת 1967)
| מס' | שם | משך |
| --- | --- | --- |
| 1. | כוכב הצפון  |   |
| 2. | בחלום  |   |
| 3. | לזכרם  |   |
| 4. | דקותיים  |   |
| 5. | בצד הדרך  |   |
| 6. | כשמיקה עצובה  |   |
| 7. | אם הלילה ארד אל הים  |   |
| 8. | אור של חצות  |   |
| 9. | היא אמרה  |   |
| 10. | היום הזה  |   |
| 11. | יש לו  |   |
| 12. | יופי  |   |
חנטריש ¼3 (יצא בשנת 1970)
| מס' | שם | משך |
| --- | --- | --- |
| 1. | שיר אחר  | 2:30 |
| 2. | מלחמתו הסכיזופרנית של אוציק פחנוציק בכסאון רודנובסקי  | 4:43 |
| 3. | בנדום קול המסיבות  | 9:06 |
| 4. | כפרה  | 4:12 |
| 5. | ואם  | 4:38 |
| 6. | דני בוטל נק  | 3:15 |
| 7. | ישראל 70  | 9:30 |
| 8. | למה לא.  | 2:38 |
| משך כולל: | משך כולל: | 39:28 |
דני בן ישראל – אוסף כפול (יצא בשנת 2003)
| מס' | שם | משך |
| --- | --- | --- |
| 1. | כוכב הצפון  | 3:23 |
| 2. | העלמה יורונה מטורונה  | 2:41 |
| 3. | נר בחלונך  | 3:42 |
| 4. | כשמיקה עצובה  | 2:15 |
| 5. | בחלום  | 3:03 |
| 6. | אור של חצות  | 2:22 |
| 7. | היום הזה  | 2:28 |
| 8. | יופי  | 3:00 |
| 9. | כאן תמיד חצות  | 3:38 |
| 10. | יש לו  | 2:07 |
| 11. | בצד הדרך  | 2:10 |
| 12. | אם הלילה ארד אל הים  | 3:25 |
| 13. | בואי בואי  | 2:39 |
| 14. | לזכרם  | 3:36 |
| 15. | היא אמרה  | 3:16 |
| 16. | דקותיים  | 2:00 |
| 17. | שש עשרה, טיפש עשרה (עם עדנה גורן)  | 3:42 |
| 18. | בצל ובאופל (עם מיכל פרס)  | 3:03 |
| מס' | שם | משך |
| --- | --- | --- |
| 1. | הצועניה  | 2:20 |
| 2. | כמו אמש  | 3:01 |
| 3. | עמנואל  | 3:02 |
| 4. | A Ghost Made Of Clay  | 2:48 |
| 5. | Happy Birthday Rock & Roll  | 3:10 |
| 6. | תנו לשמש יד  | 2:45 |
| 7. | אקוואריוס  | 2:52 |
| 8. | אין לי כלום / יש לי חיים  | 2:46 |
| 9. | כוכב בן שחר  | 2:21 |
| 10. | כפרה  | 4:13 |
| 11. | איש אילם גבוה ודק  | 4:35 |
| 12. | שיר ערש לנווד  | 3:56 |
| 13. | הוא אכל אותה  | 3:41 |
| 14. | לכל זמן  | 2:30 |
| 15. | קוקורוקוקו פאלומה  | 3:20 |
| 16. | צימוקים ושקדים  | 2:39 |
| 17. | עושה שלום  | 2:13 |
| 18. | Do You Believe In Fairytales  | 5:17 |
The Kathmandu Sessions (יצא בשנת 2004)
| מס' | שם | משך |
| --- | --- | --- |
| 1. | Introduction  | 0:36 |
| 2. | Kathmandu  | 13:05 |
| 3. | Bad Trip  | 2:34 |
| 4. | Do You Believe in Fairytales?  | 5:21 |
| 5. | Seagulls  | 5:57 |
| 6. | Can't Stand You  | 6:58 |
| 7. | The Hippies of Today Are the Assholes of Tomorrow  | 11:59 |
| משך כולל: | משך כולל: | 46:30 |
הערות שוליים

↑  ליאורה גולדנברג־שטרן, ‏דני בן ישראל הלך לעולמו בגיל 75, באתר מעריב אונליין, 11 במרץ 2019
↑  דני בן ישראל – העלמה יורונה מטורונה (1966) באתר סטריאו ומונו
↑  זאב רב-נוף, שופן מוגבר; ליסט מונמך, דבר, 1970, עמ' 7
↑  The Seth Man, דני בן ישראל, באתר Head Heritage, ‏09.2003
↑  אסף קפלן, קלאסיקה של טירוף ישראלי: חלק 2, באתר nrg
| --- | --- |
בקרת זהויות :  NLI: 987007313105805171  ISNI: 0000 0000 6806 9857  LCCN: no93011101  MusicBrainz: 5eb118cf-cc79-4c6f-b65c-f8c6ce1ac31b  VIAF: 98430486   WorldCat (עם VIAF): 98430486 
על הקיר - מודעה על הופעת דני בן ישראל באוגוסט 1969
פורט נוקס

| --- | --- |

 מידע כללי
 סוג:  ביצורים, כספת בנק 
 מיקום:  קנטקי 
 מדינה:  ארצות הברית 
 הקמה ובנייה
 תקופת הבנייה:  ? – 1 בדצמבר 1936
 תאריך פתיחה רשמי:  1 בדצמבר 1936 
 חומרי בנייה:  גרניט, ברזל בניין, בטון, פלדה מקצועית 
 עלות:  560,000 דולר אמריקאי 
 אדריכל:  לואיס א. סיימון 
 סגנון אדריכלי:  אדריכלות נאו-קלאסית 
 מידות
 קומות:  2 
 
 קואורדינטות:  37°53′00″N 85°57′55″W﻿ / ﻿37.8832°N 85.9652°W﻿ / 37.8832; -85.9652
  (למפת קנטקי מוגדלת) פרנקפורט לואיוויל לקסינגטון באולינג גרין אוונסבורו אילינוי אינדיאנה אוהיו ויר. המע.  וירג'יניה טנסי מיז.פורט נוקס(למפת קנטקי רגילה) פרנקפורט לואיוויל לקסינגטון באולינג גרין אוונסבורו אילינוי אינדיאנה אוהיו ויר. המע.  וירג'יניה טנסי מיז.פורט נוקס
 
אוצר המטילים של ארצות הברית
פורט נוקס (באנגלית: Fort Knox), או בשמו הרשמי אוצר המטילים של ארצות הברית (באנגלית: United States Bullion Depository), הוא בניין כספת מבוצר הנמצא ליד הבסיס הצבאי פורט נוקס בקנטקי. משמש לאחסון חלק גדול מרזרבות הזהב הרשמיות של ארצות הברית, ומדי פעם פריטים נוספים השייכים לממשל הפדרלי של ארצות הברית או שהופקדו בידיו.
פורט נוקס מכיל מטילי זהב במשקל כולל של כ-4,587 טונות (147.4 מיליון אונקיות טרוי). הוא שני בארצות הברית רק לכספת התת-קרקעית של הבנק הפדרלי במנהטן, ניו יורק, המכילה פיקדון של בערך 5,000 טון מטרי של זהב עבור מדינות זרות רבות, בנקים מרכזיים וארגונים בין-לאומיים.
היסטוריה

לפני בחירתו לנשיאות של פרנקלין ד. רוזוולט בשנת 1932, מטבעות זהב היו נפוצים במחזור הכספים בארצות הברית כחלק מההילך החוקי, ומטילי זהב היו בבעלות בנקים וגופים פרטיים אחרים. בתחילת שנת 1933, כחלק מתוכנית הניו דיל, הקונגרס האמריקאי חוקק מקבץ של חוקים שהסירו את הזהב ממחזור הכסף בארצות הברית, והפכו בעלות פרטית של זהב (למעט אוספי מטבעות או תכשיטים) לאי חוקית. כל הזהב שבמחזור נתפס בידי הממשל, והומר בדולרים בערך נקוב של $20.67 לאונקייה. בעלים של מטילי זהב בארצות הברית נדרשו להמיר אותו בסוגים שונים של כסף. כל התהליך השאיר את הממשל בארצות הברית עם כמות גדולה של זהב, ובלי מקום לאחסן אותו.
בשנת 1932, מחלקת האוצר האמריקנית החלה לבנות את אוצר המטילים של ארצות הברית, בפורט נוקס, קנטקי, על אדמה שהתקבלה מצבא ארצות הברית. כספת הזהב הושלמה בדצמבר 1936 במחיר של $560,000, שהם בערך 7.5 מיליון דולרים לפי שער המטבע של 2007. האתר ממוקם ברחוב שנקרא כיום "שדרת המטילים", בצומת עם רחוב "כספת הזהב".
משלוחי הזהב הראשונים נעשו בין ינואר ליולי 1937. רוב רזרבות הזהב של ארצות הברית נשלחו בהדרגה לאתר, כולל מטילי הזהב הישנים, ואלו החדשים שהותכו ממטבעות הזהב. כמו כן, אוחסנו במקום גם מטבעות זהב במצבם המקורי. ההעברה דרשה 500 קרונות רכבת, נשלחה בדואר רשום, ואובטחה על ידי שירות האבטחה של מחלקת הדואר של ארצות הברית.
במהלך מלחמת העולם השנייה היו מאוחסנים במתקן המסמכים המקורים של הכרזת העצמאות האמריקאית והחוקה האמריקאית. הוא הכיל גם חלק מייתרות הזהב של מדינות אירופאיות, ומספר מסמכי מפתח של ההיסטוריה המערבית; לדוגמה, הכתר של סטפן הקדוש וחלק מתכשיטי הכתר ההונגרי, שניתנו לחיילים אמריקאים כדי למנוע את נפילתם בידי הסובייטים. במאגר נשמר גם אחד מארבעה עותקים מאושרים של המגנה כרטה, שנשלח להצגה ביריד העולמי בניו יורק ב-1939, ונשמר בארצות הברית עם פרוץ המלחמה.
מבנה ואבטחה

פורט נוקס נחשב כמקום המאובטח ביותר בעולם, ומשמש כדוגמה נפוצה לאבטחה כבדה.
מתחת למבנה דמוי מבצר נמצאת כספת הזהב, מוגנת על ידי קירות גרניט ודלתות במשקל 22 טון מוגנות מפיצוץ. קומבינציית הכספת אינה מופקדת בשלמותה אצל אדם אחד. כדי לאפשר גישה לכספת על מספר אנשי צוות להזין קומבינציות נפרדות הידועות רק להם. מעבר לכניסה הראשית, ממוקמות יחידות קטנות המספקות הגנות נוספות.
המבנה מוקף עם מספר גדרות ונמצא תחת שמירה חמושה של שוטרי משטרת המטבעה של ארצות הברית. שטח המתקן נמצא בתוך המתקן הצבאי של פורט נוקס, כך שכוחות הצבא האמריקני הממוקמים במקום מספקים הגנה נוספת. המתקן מאובטח על ידי מספר שכבות של אבטחה פיזית, אזעקות, מצלמות וידאו, שומרים חמושים ויחידות הצבא הממוקמות בפורט נוקס, ובכללם יחידת מסוקי אפאצ'י המוצבת בנמל תעופה צבאי סמוך, יחידות הכשרה של הצבא ויחידות שריון, סך הכול למעלה משלושים אלף חיילים עם טנקים, נגמ"שים, מסוקי קרב וארטילריה.
פקדונות זהב ומטבעות

שיא פקדונות הזהב היה בזמן מלחמת העולם השנייה ועמד על 649.6 מיליון אונקיות טרוי (20,205 טון מטרי). נכון ל-2017 סך הפקדונות הם בסביבות 147.3 מיליון אונקיות(4,570 טונות) בערך 368,000 מטילים סטנדרטים של 400 אונקיות טרוי (12.4 ק"ג). לפי מחיר הזהב באוגוסט 2017 מדובר בשווי של כ-186 מיליארד דולר, בהשוואה לתקופת מלחמת העולם השנייה, לפי אותו מחיר שווי של 649.6 מיליון אונקיות טרוי עומד על 593 מיליארד דולר.
מלבד המטילים מאוחסנים במתקן גם מטבעות זהב. בנוסף המתקן מכיל מספר פריטים של מטבעות "סקאג'וויה" ("Sacagawea dollar") עשויים 22 קרט (91.6% טהור) זהב שנטבעו למטרה לא ידועה. כמו כן המתקן הכיל את מטבע "העיט הכפול משנת 1933" לאחר שהועבר מבניין יריד הסחר העולמי מספר 7 ביולי 2001 ועד למכירתו ביולי 2002 תמורת 7,590,020 דולר. במהלך 2004, הועברו 10 מטבעות עיט כפול, לכאורה גנובים, לשמירה בפורט נוקס.
לא לכל הזהב במתקן איכות זהה. המטילים שהותכו במטבעה הראשית הם מזהב כמעט טהור. לעומת זאת מטילים שנעשו ממטבעות שהופקדו, נשמרו באותה מידת טוהר של המטבעות.
אילו כל הזהב במתקן היה מובא לדרגת טוהר מקסימלית, היה ניתן ליצור קובייה בעלת מקצועות באורך 6 מטר ובנפח של 216 מטר מעוקב. לשם השוואה, מכל הזהב שנחצב אי פעם, ניתן ליצור קובייה בעלת מקצועות באורך 19.6 מטר ובנפח של 7,500 מטר מעוקב.
ארצות הברית מחזיקה יותר מטילי זהב מכל מדינה אחרת, בערך פי 2.37 יותר מהמדינה הבאה בתור, גרמניה.
ביקורת

הביקורת האחרונה שבוצעה במתקן הייתה ב-1974, בה נבדקו 5-6% מהמטילים אך ללא המספרים הסידוריים. ב-50 השנים האחרונות מאז (נכון ל-16/02/25), לא נערכה ביקורת שכוללת ספירה ידנית של המטילים במתקן בפורט נוקס. משרד האוצר האמריקאי הסתפק בביקורת כספות חתומות. בעבר היו מספר ניסיונות לחוקק חוק שקיפות רזרבות הזהב (2021) שדרש ביקורות מלאות, כולל בדיקות כימיות ורשומות עסקאות, אבל החוק נפל בוועדה, והצעות חוק דומות מאז 2011 נכשלו. בפברואר 2025 פורסם כי הנשיא טראמפ מתכוון לערוך ביקורת לבדיקת רזרבות הזהב במתקן. על פי ההערכה אמורים להיות שם 4,580 טון מטילי זהב בשווי של כ-905 מיליארד דולר.
השפעה תרבותית

המתקן הפך לסמל לכספת בלתי ניתנת לפריצה, וכתוצאה מכך למטפורה למקום שאינו ניתן לפריצה. אמירות כגון "נעול כמו בפורט נוקס" או "יותר בטוח מפורט נוקס" נפוצות.
השפעה תרבותית > קולנוע

הסרט "מאחורי הכותרות" משנת 1937 מתאר תוכנית לגנוב זהב בזמן המעבר מוושינגטון לפורט נוקס.
הסרט "Comin' Round the Mountain" משנת 1951 מתאר את שני הגיבורים משתמשים במפת אוצר כדי למצוא מטמון של זהב. כשהם מגיעים בסוף הסרט לזהב, הם מוצאים את עצמם במרכז פורט נוקס והם נעצרים מיד.
הסרט "14 Carrot Rabbit" משנת 1951 מתאר את באגס באני במתווה דומה לסרט הקודם.
הסרט "גולדפינגר" משנת 1964 מסדרת סרטי ג'יימס בונד מבוסס על ספר בעל אותו שם (1959) של הסופר איאן פלמינג. עלילת הסרט (בשונה מהספר) מספרת על כוונתו של גולדפינגר לפרוץ לתוך פורט נוקס.
בסרט "מת לחיות 3" הפושע מצהיר שהוא לא יפסיק לפעול בניו יורק גם אם יתנו לו את כל הזהב בפורט נוקס. אבל מטרתו האמיתית היא לפרוץ לבנק הפדרלי בניו יורק.
בסדרה מסע בין כוכבים וויאג'ר, עונה 5 פרק 15 "Dark Frontier". קפטן קת'רין ג'ינווי משתמשת בביטוי 'פורט נוקס' כדי לתאר מבצע פריצה למקום שבלתי אפשרי לפרוץ אליו: ספינה של הבורג.
בעונה השלישית של הסדרה שומרי האוצרות (אנ'), סטון מדבר על כך שהוא יכול להיות קשה ולא נגיש אבל אומר שפלין הוא פורט נוקס לעומתו.
בסרט הפינגווינים ממדגסקר משנת 2014 הפינגווינים פורצים לפורט נוקס בתחילת הסרט.
ראו גם

תקן הזהב
הבנק הפדרלי
הערות שוליים

1 2  "About the Mint". נבדק ב-2008-10-06.
↑  מחלקת האוצר האמריקאית – עובדות על פורט נוקס
↑  'The gold is safe!': Fort Knox opens its impregnable doors to civilians for the first time since 1974... and they all swear that the $186 billion protected in its vaults IS definitely still there, דיילי מייל, 21 באוגוסט 2017
↑  Schoen, John W. (30 באפריל 2007). "How come the dollar keeps falling?". MSNBC. נבדק ב-2008-10-06. {{cite web}}:  (עזרה)
↑  20 הדולרים נוספו למחיר שהוסכם – 7,590,000 דולר, משום שאחרי שהתיר בית משפט את מכירתו, בתנאי שלא ימכר מחוץ לארצות הברית, היה צורך להופכו שוב למטבע סחיר, TO MONETIZE כלשונם, רק לצורך המכירה, והיה אז המטבע היקר ביותר שנמכר. לפני מכירתו בארצות הברית, היה שייך המטבע לפארוק, מלך מצרים. בשנת 1953, העמידה ממשלת הרפובליקה המצרית את אוספיו, כולל מטבעות יקרים ביותר, למכירה. המטבע DOUBLE EAGLE 1933 הגיע אל קונה אמריקני.
↑  שמו EAGLE עיט, ולא VULTURE נשר, והכוונה לעיט הקרח BALD EAGLE, עוף נדיר היום, שהוא המקור לסמל ארצות הברית.
↑  מבין 500 המטבעות עיט כפול משנת 1933 שלא הותכו בשנת 1933, נגנבו 20, יש מי שהזכיר שאולי כולם אותרו. זה ההסבר לכתוב "לכאורה גנובים".
↑  מועצת הזהב העולמית – שאלות נפוצות
↑  905 מיליארד דולר? כמה זהב באמת יש במבצר האמריקני - חדשות רוטר, באתר Rotter.net
חותם של מטבעת ארצות הברית
קבלו אותי (סרט, 2022)

| --- | --- |

כרזת הסרט
 בימוי:  אייל קנטור 
 הופק בידי:  אייל קנטור, יואב קרן
 תסריט:  אייל קנטור, דידי לובצקי
 עריכה:  יואב קרן
 שחקנים ראשיים:  יואב קרן, גל אמיתי, מנדי ברששת
 מוזיקה:  איתי עמרם
 צילום:  עידו ברלד, אופק חסיד
 מדינה:  ישראל 
 חברת הפקה:  טוני הפקות
 חברה מפיצה:  The Open Reel
 הקרנת בכורה:  ישראל 29 באוקטובר 2022 (TLVFest) בריטניה 10 באוקטובר 2022
 משך הקרנה:  88 דק' 
 שפת הסרט:  עברית 
 סוגה:  סרט דרמה, סרט להט"בי 
 דף הסרט ב־IMDb
 
קבלו אותי הוא סרט קולנוע עצמאי ישראלי מסוגת הדרמה להט"בית משנת 2022 שנכתב בידי אייל קנטור ודידי לובצקי ובוים בידי אייל קנטור. הסרט הוא סרט הביכורים של הבמאי אייל קנטור. בסרט מככבים יואב קרן, גל אמיתי ומנדי ברששת. הסרט הופק בידי אייל קנטור ויואב קרן בחברת ההפקה שלהם טוני הפקות ומופץ בידי The Open Reel.
תקציר עלילה

תום (יואב קרן), תלמיד כיתה י"ב שנדרש על ידי אביו למצוא מקום מגורים חדש תוך שבועיים מוצא עצמו במערכת יחסים תובענית עם צלם אופנה מבוגר ממנו בעת שהוא מאוהב בסתר בחברו הקרוב גלעד.
שחקנים ודמויות

| שם השחקן/ית | שם הדמות | אודות הדמות |
| --- | --- | --- |
| יואב קרן | תום | תלמיד כיתה י"ב |
| מנדי ברששת | גלעד |  |
| גל אמיתי | רמי | צלם האופנה שתום נמצא איתו במערכת יחסים |
| דני גבע |  | אבא של תום |
רוני נדלר: 
אמור הדריה: 
עתליה זהבי: 
איתמר מלול: 
אסתי זקהיים: 
עודד מנסטר:
פרסים ומועמדויות

הסרט היה מועמד לפסטיבל הסרטים הבינלאומי גוואדלג'רה במקסיקו לפרס Premio Maguey.
הסרט היה מועמד לפסטיבל הסרטים הלהט"ב אמור בקטגוריית הסרט הבין-לאומי.
הסרט היה מועמד לפסטיבל הסרטים הלהט"ב אאוט-סאוט בדרהאם, אנגליה.
הסרט היה מועמד לפסטיבל הסרטים הגאה TLVFest שהתקיים בתל אביב.
הסרט היה מועמד לפסטיבל הסרטים אאוט-שאיין בפורט לודרדייל, פלורידה, ארצות הברית.
פסקול הסרט

פסקול הסרט נוצר על ידי איתי עמרם ויצא לספוטיפיי ואפל מיוזיק בתאריך 25 בנובמבר 2022. הפסקול כולל 12 שירים באורך של 24 דקות.
| # | כותרת | אורך |
| --- | --- | --- |
| 1 | "Unreachable Fantasy" | 1:02 |
| 2 | "Buried Memories" | 2:21 |
| 3 | "Almost Caught" | 0:58 |
| 4 | "Seduced" | 1:21 |
| 5 | "Bike Rides" | 2:00 |
| 6 | "Never Been So Close" | 1:39 |
| 7 | "Graduation" | 4:21 |
| 8 | "Reaching the Fantasy" | 1:46 |
| 9 | "Captured" | 2:32 |
| 10 | "The Picture of Dorian Gray" | 2:16 |
| 11 | "Almost Revealed" | 1:46 |
| 12 | "Live or Hide" | 1:59 |
הפצה > הצגה ראשונית

הסרט הוצג לראשונה והוקרן בפסטיבל הסרטים הבינלאומי גוואדלג'רה במקסיקו. הסרט מופץ ב20 מדינות ובהן: ארצות הברית, אנגליה, מקסיקו ועוד. הסרט עצמו מופץ באנגליה גם דרך בתי הקולנוע וגם דרך הפריים וידאו. הסרט ניתן לצפייה דרך פריים וידאו רק באנגליה. הסרט מדורג לצפייה מגיל 18+.
הפצה > פסטיבל הגאה TLVFest

הסרט יוקרן בהקרנת בכורה ישראלית בפסטיבל הסרטים הגאה TLVFest בתל אביב בתאריכים 29 באוקטובר 2022 ו-31 באוקטובר 2022.
פוטו רומן

| --- | --- |

 בימוי:  טל רון
 הופק בידי:  אסי דיין, יעקב קוצקי
 תסריט:  אסי דיין
 מוזיקה:  נפתלי אלטר
 צילום:  איבון מיקלוש
 מדינה:  ישראל ישראל
 הקרנת בכורה:  1987 
 משך הקרנה:  90 דקות
 שפת הסרט:  עברית
 סוגה:  סרט נעורים 
 דף הסרט ב־IMDb
 
פוטו רומן הוא סרט קולנוע ישראלי מ-1987 בבימוי טל רון לפי תסריט של אסי דיין.
עלילה

המספרת היא תיכוניסטית המתעניינת בכתיבה ורוצה להיות סופרת, היא כותבת על חברתה לכיתה לינה, הרוצה לשפר את המראה שלה, ובעידודם של אלכס המורה להתעמלות, וסימה חברתו הקוסמטיקאית, היא נהיית יפה יותר.
היא מרגישה בודדה ובעקבות כך היא מתחילה לשגות בדמיון שלה, בכתיבתה היא מערבת דמיון ביחד עם מציאות.
החבר שלה אודי מתגייס לצנחנים, לאחר מכן לאט היא מתחילה לשכוח ממנו ומתקרבת לרוני, נער מחיפה.
עלילת הסרט נעה בין מציאות ריאליסטית לדמיון.
שחקנים

| שחקן | תפקיד |
| --- | --- |
סמדר קילצ'ינסקי: המספרת
אביטל דיקר: לינה
אלון אבוטבול: אודי
סמדר ברנר: סימה
דן תורן: רוני
חיים ג'רפי: אלכס
ענת בנאיס: אורלי
יהודית סולה: אמא של המספרת
נחום שליט: האב
יוסף כרמון: מורה לספרות
ביקורת

מבקר הקולנוע מאיר שניצר אמר על הסרט שהסצנות שלו "מדשדשות ובלתי מחדשות" ושמשחקם של השחקנים אינו משכנע.
הערות שוליים

↑  http://idea.cinema.co.il/ideawebinter/multimedia_11/0258/02580582.pdf#search=פוטו%20רומן
↑  http://idea.cinema.co.il/ideawebinter/multimedia_11/0258/02580582.pdf#search=פוטו%20רומן
ג'וקר (סרט, 1976)

| --- | --- |
כרזת הסרט
כרזת הסרט
 בימוי:  יצחק צפל ישורון
 הופק בידי:  יצחק צפל ישורון
 תסריט:  יצחק צפל ישורון
 עריכה:  דוד טרויהרץ
 שחקנים ראשיים:  יהורם גאון אברהם נגה אדית אסטרוק
 מוזיקה:  רומן קונסמן
 צילום:  יעקב אייזנמן
 מדינה:  ישראל ישראל
 הקרנת בכורה:  1976
 משך הקרנה:  90 דקות
 שפת הסרט:  עברית
 תקציב:  1,500,000 ל"י
 הכנסות:  87,000 צופים בישראל
 דף הסרט ב־IMDb
ג'וקר הוא סרט פשע ישראלי משנת 1976 שנכתב, הופק ובוים בידי יצחק צפל ישורון, עם יהורם גאון בתפקיד הראשי.
העלילה היא על עבריין מירושלים, היוצא מבית הסוהר בכדי לגלות מציאות חדשה. חברתו נטשה אותו לטובת מנהיג הכנופיה שלו, וחבריו חושבים שהלשין עליהם.
בסרט יש קטע ארוך של  מרדף מכוניות אותו צילם יחיאל נאמן.
תקציר העלילה

ג'וקר (יהורם גאון) משתחרר מבית הסוהר שנתיים לפני תום תקופת מאסרו. הוא חוזר אל חבורת הפשע שלו שבראשה מרקו (אברהם נגה). העבריינים חושדים בו כי הסגיר רבים למשטרה תמורת שחרור מוקדם והוא מנהל אתם מאבק חסר פשרות ובעיקר עם "מוצרט" (שמואל אומני) שרוצה לחסלו. חברתו הקודמת עליזה (אדית אסטרוק) היא כעת חברתו של מרקו וג'וקר משוכנע שהיא עושה זאת מתוך פחד.
בחבורת העבריינים בדירה נמצאת גם מלכה היצאנית (פנינה וילצ'ר) שהעבריינים מנצלים אותה פיזית ומינית. ג'וקר פורש עליה את חסותו ואף מקיים אתה יחסים (סצנת עירום). שני בלשי משטרה, לוי (הלל נאמן) ושאול (עזרא כפרי) עוקבים אחריה. היא רצה ברחובות דרום תל אביב ונדרסת למוות על ידי מכונית.
הכנופיה מנהלת מלחמה עם היהלומן פוגל (חיים שנער) שחייב להם מיליון לירות. הם חוטפים את אשתו (אתל קובינסקי), מאיימים עליה ופוצעים את פניה. במסדר זיהוי היא לא מצליחה לזהות אותם כיוון שעטו מסיכות.
פוגל מציע למרקו כי יביימו שוד ואת הכסף מהביטוח ייתן לו. ג'וקר שומע זאת בסתר, שודד את פוגל בעצמו וכופה עליו כי יקבע עם מרקו להיפגש בנתב"ג כדי לתת לו את היהלומים. כאן מתהדק המרדף אחריו והוא נתפס על ידי "מוצרט" וז'אקו (ברוך ששון), מובל לשטח שומם וז'אקו מקבל פקודה לחסל אותו. רגע לפני החיסול משכנע ג'וקר את ז'אקו כי ייתן לו את היהלומים וכי לבסוף יחסלו אותו כי הוא יודע יותר מדי. ז'אקו יורה לעבר "מוצרט" אבל מחטיא ו"מוצרט" יורה ופוגע בו.
בנתב"ג מחכה להם ז'אקו שיורה ופוצע אנושות את מרקו שמנסה להגיע למכונית ולהתחיל בנסיעה אך מתמוטט ומת.
בזמן זה לוי ושאול עוקבים אחריהם לאחר שעליזה הודיעה להם. מתנהל מרדף ארוך בין שני הבלשים שאליהם מצטרפים שוטרים ובין ג'וקר שמסתיים שמכוניתו נהרסת. הוא נפצע קשה ומדדה באחת הסמטאות ביפו. לוי מתקרב אליו אך ג'וקר מתרומם ואז שאול יורה והורג אותו.
צוות השחקנים

| שם השחקן/ית | שם הדמות | הערות |
| --- | --- | --- |
| יהורם גאון | ג'וקר | עבריין |
| שמואל אומני | מוצרט | עבריין |
| אדית אסטרוק | עליזה |  |
| ציפורה וילצ'ר | מלכה | יצאנית |
| הלל נאמן | לוי | שוטר |
| חיים שנער | פוגל | יהלומן |
| אתל קובינסקה | גב' פוגל |  |
| שבתאי קונורטי | עובד | עבריין |
| עזרא כפרי |  | שוטר |
| ברוך ששון | ז'אקו | עבריין |
| אבי לוזיה | עזרא | עבריין |
| אלי פיטוסי | יוסף | עבריין |
| דוד מוזס | דוד | עבריין |